সৃজনশীল প্রশ্নপদ্ধতি নিয়ে উদ্ভূত পরিস্থিতিতে করণীয় ঠিক করতে গঠন করা হয়েছিল সাত সদস্যের কমিটি। ওই কমিটির সদস্য শিক্ষাবিদ মুহাম্মদ জাফর ইকবাল প্রথম আলোকে বলেন, ‘আমরা আগামী পাঁচ বছর সৃজনশীল প্রশ্ন শিক্ষা মন্ত্রণালয়ের উদ্যোগে তৈরি করে তা বিতরণের প্রস্তাব দিয়েছি। এটা ছাড়া বিষয়টির সুষ্ঠু সমাধান হবে বলে মনে হয় না।’ এক প্রশ্নের জবাবে তিনি বলেন, সৃজনশীল প্রশ্নকে আন্তরিকভাবে কেউ কেউ মেনে নিতে পারেনি। কারণ, এটা চালু হলে অনেকের সমস্যা হবে। তা ছাড়া কিছু শিক্ষকের বোঝার সীমাবদ্ধতা আছে। এই পরিপ্রেক্ষিতে যাঁরা বিষয়টি আয়ত্ত করতে পেরেছেন, তাঁদের দিয়ে প্রশ্নপত্র তৈরি করে কেন্দ্রীয়ভাবে বিতরণ করা যেতে পারে।